हमें टैक्स वसूली की मशीन समझ बैठा है नगर निगम, लेकिन ऐसा नहीं चलेगा
पॉलीथिनबैग से जुड़े नगर निगम के नए आदेश को कारोबारियों ने तुगलकी फरमान बताया है। इस संबंध में बैंक मोड़ चैंबर ऑफ कॉमर्स ने कड़ी आपत्ति दर्ज कराई है। उसने शुक्रवार को अपने दफ्तर में मीडिया से बातचीत में कहा कि सभी व्यापारियों को 50 माइक्रोन से मोटे प्लास्टिक बैग के इस्तेमाल के लिए नगर निगम में रजिस्ट्रेशन कराना होगा और हर महीने इसके लिए शुल्क भी देना होगा। नगर निगम का यह फरमान सरासर गलत है। कारोबारियों ने हमेशा निगम को सहयोग किया है, लेकिन उसने हमें टैक्स वसूली की मशीन समझ लिया। बातचीत के दौरान जिला चैंबर अध्यक्ष राजेश गुप्ता, प्रभात सुरोलिया, प्रमोद गोयल, सुशील सांवरिया, लोकेश अग्रवाल, दीपेश पटेल आदि मौजूद थे। बातचीत के दौरान ही चैंबर के एक पदाधिकारी ने कहा कि कारोबारी चंद्रशेखर अग्रवाल के मेयर बनने से उन्हें उम्मीद बंधी थी कि वे व्यवसायियों का दर्द समझेंगे, लेकिन वे भी... इतना कहकर वे चुप हो गए।
व्यवसायियों का दर्द नहीं समझा मेयर ने
चैंबर ऑफ कॉमर्स के सदस्यों ने दी असहयोग आंदोलन की चेतावनी
कारोबारियोंने कहा कि नगर निगम की एजेंसी रितिका भी मनमानी पर उतर आई है। होल्डिंग टैक्स, वाटर टैक्स और अन्य करों का भुगतान चेक से करने पर वह रसीद नहीं दे रही है। सेल्फ असेसमेंट की प्रक्रिया में भी एजेंसी गड़बड़ी कर रही है। कारोबारियों ने निगम से बढ़ाए प्रॉपर्टी टैक्स को वापस लेने, गली-मुहल्लों में भी नियमित सफाई कराने, करोड़ों रुपए की खराब पड़ी स्ट्रीट और हाई मास्ट लाइटों को दुरुस्त कराने, सीवरेज सिस्टम काे ठीक करने, 50 माइक्रोन से मोटे पॉलीथिन बैग के लिए रजिस्ट्रेशन और मासिक शुल्क वसूली पर रोक लगाने, बैंक मोड़ में सार्वजनिक शौचालय बनाने, पेयजल पाइपलाइन का लीकेज बंद करने, आवारा पशुओं पर अंकुश लगाने आदि की मांग की है। यह भी कहा कि मांगें नहीं पूरी होने पर चैंबर असहयोग आंदोलन करेगा।
मीडिया से बातचीत करते चैंबर अॉफ कॉमर्स के पदाधिकारी।
hin_Deva hin_Deva hin_Deva hin_Deva hin_Deva mag_Deva